### NN 111/2020 (14.10.2020.), Odluka o određivanju demarkiranih područja u kojima se provode mjere za sprječavanje širenja i suzbijanje narančina trnovitoga štitastog moljca – Aleurocanthus spiniferus (Quaintance)

MINISTARSTVO POLJOPRIVREDE

2193

Na temelju članka 7. stavka 1. točke 5. Zakona o biljnom zdravstvu (»Narodne novine«, br. 127/19), ministrica poljoprivrede donosi

ODLUKU

O ODREĐIVANJU DEMARKIRANIH PODRUČJA U KOJIMA SE PROVODE MJERE ZA SPRJEČAVANJE ŠIRENJA I SUZBIJANJE NARANČINA TRNOVITOGA ŠTITASTOG MOLJCA – ALEUROCANTHUS SPINIFERUS (QUAINTANCE)

I.

Određuju se demarkirana područja u kojima je obvezno provođenje mjera navedenih u članku 17. stavku 1. Uredbe (EU) br. 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23. 11. 2016.) (u daljnjem tekstu: Uredba (EU) br. 2016/2031).

II.

Temeljem članka 18. Uredbe (EU) br. 2016/2031 određuju se demarkirana područja iz točke I. ove Odluke, a obuhvaćaju zaraženo područje koje obuhvaća katastarsku općinu u kojoj je utvrđena prisutnost karantenskog štetnog organizma Unije narančina trnovitoga štitastoga moljca – Aleurocanthus spiniferus (Quaintance) te sigurnosno područje širine najmanje 2 km računajući od granice zaraženog područja, koje obuhvaća više susjednih katastarskih općina koje okružuju zaraženo područje.

III.

Popis općina i katastarskih općina koje čine zaraženo područje te popis općina i katastarskih općina koje čine sigurnosno područje u demarkiranim područjima iz točke I. ove Odluke nalazi se u Prilogu 1. koji je tiskan uz ovu Odluku i njezin je sastavni dio.

IV.

Karte demarkiranih područja iz točke I. ove Odluke nalaze se u Prilogu 2. koji je tiskan uz ovu Odluku i njezin je sastavni dio.

V.

Ova Odluka stupa na snagu osmoga dana od dana objave u »Narodnim novinama«.

Klasa: 320-20/20-01/23

Urbroj: 525-07/0131-20-3

Zagreb, 29. rujna 2020.

Ministrica poljoprivrede
 Marija Vučković, v. r.

PRILOG 1.

POPIS OPĆINA I KATASTARSKIH OPĆINA KOJE ČINE DEMARKIRANA PODRUČJA ZA KARANTENSKI ŠTETNI ORGANIZAM UNIJE, NARANČIN TRNOVITI ŠTITASTI MOLJAC – Aleurocanthus spiniferus (Quaintance)

Tablica 1:     Popis općina i katastarskih općina koje čine zaraženo područje u demarkiranim područjima za karantenski štetni organizam Unije Aleurocanthus spiniferus (Quaintance)

|  |  |  |
| --- | --- | --- |
| Županija | Općina | Katastarska općina |
| Dubrovačko-neretvanska | Konavle | Vitaljina |
| Ljuta |
| Đurinići |
| Splitsko-dalmatinska | Jelsa | Vrisnik |
| Milna | Milna |

Tablica 2:     Popis općina i katastarskih općina koje čine sigurnosno područje u demarkiranim područjima za karantenski štetni organizam Unije Aleurocanthus spiniferus (Quaintance)

|  |  |  |
| --- | --- | --- |
| Županija | Općina | Katastarska općina |
| Dubrovačko-neretvanska | Konavle | Pločice |
|  |  | Pavlje Brdo |
|  |  | Vodovađa |
|  |  | Dubravka |
|  |  | Dunave |
|  |  | Popovići |
|  |  | Gruda |
|  |  | Lovorno |
|  |  | Pridvorje |
|  |  | Zastolje |
|  |  | Radovčići |
|  |  | Kuna Konavoska |
| Splitsko-dalmatinska | Jelsa | Jelsa |
| Pitve |
| Vrbanj |
| Dol |
| Stari Grad |
| Svirče |
| Vrbovska |
| Šolta | Gornje Selo |
| Milna | Bobovišća |
| Nerežišća | Nerežišća |
| Dračevica |
| Sutivan | Sutivan |

PRILOG 2.

KARTE DEMARKIRANIH PODRUČJA

Karta 1: Demarkirana područja u Republici Hrvatskoj

![](/files/_web/sluzbeni-dio/2020/131811/images/4096.jpg)

Karta 2: Demarkirana područja u Splitsko-dalmatinskoj županiji

![](/files/_web/sluzbeni-dio/2020/131811/images/4089.jpg)

Karta 3: Demarkirana područja u Dubrovačko-neretvanskoj županiji

![](/files/_web/sluzbeni-dio/2020/131811/images/4081.jpg)